b'\n_START_ARTICLE_\nDom Ajda\n_START_PARAGRAPH_\nDom Ajda (center \xc5\xa1olskih in ob\xc5\xa1olskih dejavnosti) le\xc5\xbei na razglednem pobo\xc4\x8dju Libeli\xc5\xa1ke gore v ob\xc4\x8dini Dravograd._NEWLINE_S terase se odpira lep razgled na Dravsko dolino z vasjo Libeli\xc4\x8de, prek Drave pa na mejno goro Ko\xc5\xa1enjak (1522 m) in avstrijsko \xc5\xa0talensko goro (Magdalensberg). V zaledju le\xc5\xbei gozdnata Strojna (1054 m) z raztresenimi gorskimi kmetijami._NEWLINE_Bli\xc5\xbenja okolica ima vse tipe \xc5\xbeivljenjskih prostorov, primernih za naravoslovno delo, bogato kulturno dedi\xc5\xa1\xc4\x8dino in lepe primerke ljudske arhitekture. V neposredni bli\xc5\xbeini je mnogo poti za gorsko kolesarjenje, ob Dravi stoji \xc4\x8dolnarna, urejen pa je tudi pristan za kanuje. Ob domu so \xc5\xa1e letna u\xc4\x8dilnica, igri\xc5\xa1\xc4\x8de za ko\xc5\xa1arko in odbojko na pesku ter samostoje\xc4\x8da plezalna stena.\n_START_SECTION_\nDostop\n_START_PARAGRAPH_\nPristop do doma Ajda na Libeli\xc5\xa1ki Gori je iz Dravograda po cesti, ki vodi do vasi Libeli\xc4\x8de. Dostop je mo\xc5\xbeen tudi za velike avtobuse.'